सावन अधिक मास की पूर्णिमा 1 अगस्त को, नदी स्नान और तीर्थ दर्शन के साथ ही दान-पुण्य करने की है परंपरा
मंगलवार, 1 अगस्त को सावन अधिक मास की पूर्णिमा है। ये पूर्णिमा दुर्लभ है, क्योंकि सावन महीने का अधिक मास 19 साल बाद आया है और इस महीने की पूर्णिमा पूजा-पाठ के लिहाज से बहुत शुभ रहेगी। savan adhik mas purnima on 1st August, full moon of the month of Savan, shiv pujan vidhi on purnima, vishnu puja on purnima
मंगलवार, 1 अगस्त को सावन अधिक मास की पूर्णिमा है। ये पूर्णिमा दुर्लभ है, क्योंकि सावन महीने का अधिक मास 19 साल बाद आया है और इस महीने की पूर्णिमा पूजा-पाठ के लिहाज से बहुत शुभ रहेगी। इस दिन किए गए धर्म-कर्म से घर-परिवार में सुख-शांति बनी रहती है और विचारों में सकारात्मकता बढ़ती है, ऐसी मान्यता है।
उज्जैन के ज्योतिषाचार्य पं. मनीष शर्मा के मुताबिक, सावन शिव जी का प्रिय महीना है, अधिक मास विष्णु जी का प्रिय माह है, इस महीने की पूर्णिमा पर इन दोनों देवताओं के साथ ही महालक्ष्मी और चंद्र देव की भी पूजा करने की परंपरा है। ये पूर्णिमा मंगलवार को रहेगी, इस कारण इस दिन हनुमान जी के सामने दीपक जलाकर सुंदरकांड या हनुमान चालीसा का पाठ किया जा सकता है।
पूर्णिमा पर चंद्र देव को चढ़ाएं अर्घ्य
पूर्णिमा पर सुबह शिव जी के साथ ही चंद्र देव की पूजा करें। चंद्र देव की प्रतिमा न हो तो शिव जी के मस्तक पर विराजित चंद्र की पूजा करें। शिवलिंग पर दूध चढ़ाएं। चंदन से तिलक लगाएं। बिल्व पत्र, धतूरा, आंकड़े के फूल आदि शुभ चीजें चढ़ाएं। शाम को चंद्र उदय के बाद चंद्र देव को जल और दूध से अर्घ्य दें। अर्घ्य चांदी के लोटे से देंगे तो बेहतर रहेगा। चांदी का लोटा न हो तो मिट्टी के छोटे कलश से अर्घ्य दे सकते हैं। इसके बाद चंद्र की पूजा करें।
सावन अधिक मास की पूर्णिमा पर कर सकते हैं ये शुभ काम
